cyanic-selkie/wikianc huggingface dataset:
Olaus Fjørtoft
Fjørtoft vakte tidlig oppsikt ved sine matematiske evner og opposisjonslyst. Mens han var skolegutt hadde han utgitt en regnebok, og kort før han ble student skrev han i Den norske Folkeskole en utførlig kritikk på landsmål av de vanlige lærebøkene i regning. I 1877 utga han selv en Lærebog i praktisk Regning, hvor han forsøkte å gjøre matematikken til en folkelig vitenskap.
Olaus Fjørtoft var latinelev ved Molde Lærd- og Realskole 1861–66, i klasse med Kristofer Kristofersen, og dukket senere opp som figuren Olav Toft i hans roman Paa Forpost (1892). I 1869 ble Fjørtoft student og levde deretter i Kristiania som manuduktør i matematikk og astronomi, men tok også levende del i tidens politiske brytninger, dels i Det Norske Studentersamfund, dels i Kristiania Arbeidersamfund, og opptrådte som taler og agitator ved de første sosialdemokratiske folkemøtene i Norge.
Fjørtoft stod i venstre-tradisjonen fra oppveksten på Sunnmøre, men han tilhørte venstre-bevegelsens ytterste venstre fløy. Han kjempet for målsak, folkehøyskoler, unionsoppløsning, republikk og stemmerett – slik det store flertallet i Venstre også gjorde. Han ble landskjent gjennom sin politiske opptreden, først i Studentersamfundet, hvor han 1870–71 var medredaktør av opposisjonens organ Tiraljøren, og senere som utgiver av noen politiske småskrifter (Nokre Or te Bondevenne og Maalmenn (1871), Folkelesna (1871)), og som redaktør av Fram (1871–73). Her trykket han hele det politiske programmet til Den sosialistiske internasjonale, og brakte nyheter om sosialismens fremvekst i Europa.
Fjørtoft ble isolert i Kristiania Arbeiderforening da han gradvis brøt med den «borgerlige» Venstre-linjen der, og ble i 1873 med i den tidlige sosialistiske bevegelsen rundt de landflyktige agitatorene Marius Jantzen fra Danmark og J.O. Ljungdahl fra Sverige. En kort tid drev de tre den sosialistiske Den norske Arbeiderforening og utgav avisen Demokraten. I 1878 døde Fjørtoft, mens Jantzen dro til Amerika – de sosialistiske tendensene i fagbevegelsen oppstod først på 1880-tallet rundt Christian Holtermann Knudsen og Den socialdemokratiske forening, senere Arbeiderpartiet.
Han var styremedlem i Det norske samlaget i 1871–72.
I andre media
I den norske skjønnlitteraturen er Fjørtoft skildret i Gunnar Heibergs skuespill Tante Ulrikke og i Arne Garborgs Bondestudentar. Som hyllest kalte Garborg sønnen sin Arne Olaus Fjørtoft Garborg.
Paraprotaetia
Paraprotaetia er en slekt av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Middelsstore, ganske kraftige, gjerne matt grønnlige gullbasser. Oversiden kan ha gulhvite flekker.
Utbredelse
Slekten er utbredt på øyer i Sørøst-Asia (Borneo, Sumatra og Palawan).
Ali Baba et les quarante voleurs
Ali Baba et les quarante voleurs er en fransk stumfilm fra 1902 regissert av Ferdinand Zecca.
Deep Calleth Upon Deep
Deep Calleth Upon Deep (utgitt 2017) er det niende studioalbumet til det norske Black metal–bandet Satyricon.
Michael Birkeland
Michael Birkeland (født 16. desember 1830 i Egersund, død	24. mai 1896) var en norsk jurist og historiker, og riksarkivar 1863–74 og fra 1875 til sin død.
Birkeland var elev ved Kongsgaard skole i Stavanger. Han ble student 1848 og cand. jur. 1855. Etter 11 år som departements- og arkivmann ble han i 1863 byråsjef i kirkedepartementet og riksarkivar. Etter å ha vært ekspedisjonssekretær et års tid gikk han i 1875 tilbake til Riksarkivet, som samtidig ble utskilt som en selvstendig institusjon.
Som riksarkivar var Birkeland opptatt av forholdene for arkivene som ble oppbevart i forvaltningen samt å utvikle Riksarkivet. Hans synspunkter er oppsummert i rapporten Om arkivvæsenets ordning som han sendte til Kirkedepartementet i 1878. Rapporten ble senere trykt, i 1879 og 1934. Birkeland ønsket at særlig departementene skulle avlevere store mengder med arkivsaker til Riksarkivet. For at disse skulle bli forsvarlig ordnet, var det etter Birkelands mening nødvendig å opprette flere stillinger samt å bedre de ansattes lønnsforhold og kompetanse. Han ønsket også at det skulle opprettes egne stiftsarkiver for henholdsvis Bergen stift og for de tre sørnorske stiftene.
I skandinavismens dager var Birkeland som medarbeider i Morgenbladet en ivrig tilhenger av unionen og motstander av norsk-nasjonale tiltak. Fra 1869 satt han i Christiania kommunestyre, og 1880–85 på Stortinget, hvor han var en av lederne for det konservative mindretallet.
I 1860-årene deltok han sammen med menn som Henrik Ibsen og A. O. Vinje i Paul Botten-Hansens krets «Det lærde Holland».
Han var den første som skrev Stavangers historie.
Michael Birkeland var gift med Marie Bachke (1831–1919), datter av bergskriver og ordfører Halvor Bachke. Blant Michael og Maries barn var grossist Gunnar Birkeland, grunnlegger av handelsbedriften med samme navn i Trondheim, og lege Halvard Birkeland.
Aiakos
Aiakos (gresk: Αἰακός, latin: Aeacus) var i henhold til gresk mytologi konge på øya Aegina i Saroniabukta. Han var en halvgud, sønn av Zevs og nymfen Aigine, halvbror av Minos og Radamantos som var sønner av Zevs og Europa. Det ble sagt at han var så langveis kjent for den renhet og rettferdighet som han styrte over sitt folk, at folk søkte hans dømmekraft over hele Hellas. Som belønning for å ha etablert lov og orden på jorden, fikk de posisjonen som skyggedommere i underverden etter sin død. Radamantos dømte sjelene til folket i øst, Aiakos dømte folket i vest (grekerne) og Minos hadde den avgjørende stemmen som overdommer.
Hersker av Aigina
Aiakos ble født på øya Oenone eller Oenopia etter at hans mor Aigine, en datter av elveguden Asopos, var blitt fraktet dit av Zevs for å beskytte henne mot hennes foreldres raseri. Øya ble deretter kalt for Aigina. I henhold til en del redegjørelser var Aiakos en sønn av Zevs og Europa. En del tradisjoner hevder at på den tiden da han ble født var øya Aigina ennå ikke bebodd, og at Zevs forvandlet maur (μύρμηκες) på øya til mennesker (myrmidonere) slik at han fikk noen å herske over. Eller at han fikk mennesker til å vokse opp av jorda lik vekster. Ovid, på den annen side, har foreslått at øya ikke var ubebodd da han ble født, og hevdet at under Aiakos' styre lot Hera, sjalu på hans mor Aigine, øya herjes ved å sende en pest eller en fryktelig drage dit. Hele befolkningen ble utryddet, men Zevs skaffet en ny befolkning ved å forvandle maur til menn.
Disse legendene synes å være en mytisk gjenfortelling av koloniseringen av Aigina, som antagelig ble først bebodd av pelasgere, som var enten forfedrene til grekerne eller som var et urfolk i Hellas før grekerne. Siden kom det bosettere fra Fthiotis på det greske fastlandet, setet til myrmidonerne, og fra Flius på Peloponnes i nærheten av elven Asopos’ øvre løp.
Aiakos' gode ry
Mens Aiakos styrte over sine undersåtter ble han kjent over hele Hellas, sies det, for sin rettferdighet og fromhet., og ble hyppig spurt om å avgjøre tvister, ikke bare blant mennesker, men også gudene selv. Han ble så høyt ansett blant gudene at da Hellas ble rammet av en tørke grunnet et mord som hadde blitt begått, erklærte orakelet i Delfi at ulykken ville ikke opphøre før Aiakos ba til gudene om det. Aiakos sendte bønner og ble bønnhørt. Aiakos selv viste sin takknemlighet ved å reise et tempel til Zeus Panhellenios på fjellet Panhellenion (dagens Áyios Ilías), og beboerne av Aigina bygde senere en helligdom som ble kalt for Aikiom, et kvadratisk sted omgitt av murer av hvit marmor. Senere ble antatt at Aiakos ble gravlagt under alteret på dette hellige stedet.
Byggherre
En legende bevart hos Pindaros forteller at gudene Apollon og Poseidon tok Aiakos som deres hjelper ved byggingene av murene i Troja. Da arbeidet var ferdig raste tre drager mot muren, og mens to av dem falt døde om, kjempet den tredje seg inn i byen gjennom den delen av muren som Aiakos hadde vært ansvarlig for. Apollon spådde da at Troja ville falle for etterkommerne av Aiakos; aiakidene. Blant etterkommerne var helten Pelevs, sønn av Aiakos, og helten Akilles, sønnesønn av Aiakos.
Beboerne på Aigina mente også at Aiakos var den som hadde sørget for at deres øy var omgitt av høye klipper for å beskytte den mot pirater. Flere andre hendelser som var knyttet til Aiakos er nevnt av Ovid.
Opphøyd til guddom
Etter sin død ble Aiakos sammen med sin kretiske brødre Minos og Radamantos opphøyd til dommere i Hades, og i henhold til Platon særlig for europeerne. I kunstverker ble han representert med et septer og nøklene til Hades. Aiakos hadde helligdommer både på Aigina og i Athen, og beboerne på Aigina så på ham som deres egen skytsguddom og feiret høytiden Æakea til hans ære.
I komedien Froskene (404 f.Kr.) av Aristofanes stiger Dionysos ned til Hades og melder seg hos Herakles. Aiakos klager over Herakles' tyveri av den trehodete hunden Kerberos og dømmer Dionysos til Akeron, en grenseelv til Hades, for å bli plaget av bikkjene tilhørende elven Kokytos, kvinnemonsteret Ekhidna, ålen fra Tartessos, og gorgoner.
Aleksander den store hevdet å nedstamme fra Aiakos via sin mor Olympias.
Lillian Iversen
Lillian Iversen (født 16. juli 1977) er en norsk country-sanger som skriver og komponerer egen musikk. Hun er oppvokst på øya Vigra i Giske kommune, utenfor Ålesund. Debutalbumet Sette mej på toget ble utgitt 15. desember 2010.
Hun er også vokalist og låtskriver i Lillian Iversen Trio, som i tillegg består av Kåre Synnes og Arild Kvenseth. Trioen kom sammen i 2011 og spiller country, rock, pop og gammelpop. Singelen deres Just A Call har slått godt an i blant annet Kina, med over 10.000 solgte eksemplarer.
Vena spuria
Vena spuria er en «falsk åre» i vingene hos familiegruppen blomsterfluer.
Paraguay under OL
Paraguay deltok første gang i olympiske leker i Sommer-OL 1968 i Mexico by, og har siden deltatt i alle påfølgende sommerleker unntatt Sommer-OL 1980 i Moskva som de boikottet. De deltok i vinterlekene første gang i Vinter-OL 2014 i Sotsji.
StorkKlinik
Storken har siden 2001 hatt en tredobling av antall single norske kvinner som lar seg inseminere med anonym donor.
Liste over kulturminner i Vang
Liste over kulturminner i Vang er en oversikt over fredede og/eller bevaringsverdige bygninger og elementer i Vang kommune i Valdres. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Kambyses I av Anshan
Kambyses I den eldre (født ca. 600, død 559 f.Kr.) var konge av Anshan fra ca. 580 til 559 f.Kr.
Han var et tidlig medlem av akamenide-dynastiet. Han var tydeligvis et oldebarn av dets grunnlegger Akamenes, barnebarn av Teispes av Anshan og sønn til Kyros I av Anshan. Hans onkel styrte som Ariaramnes av Persia og hans fetter som Arsames av Persia.
Ifølge Herodot var Kambyses «en mann av god familie og stille vaner». Han styrte under overherredømmet til Astyages, konge av Media. Han giftet seg med prinsessen Mandane av Media, en datter av Astyages og prinsesse Aryenis av Lydia. Hans kone var barnebarn av både Kyaxares av Media og Alyates II av Lydia. Resultatet av deres ekteskap var fødselen av hans etterfølger Kyros den store.
Ifølge Herodot valgte Kyaxares Kambyses som svigersønn fordi han ikke regnet ham som en trussel mot den mediske tronen. Dette var ikke tilfellet med Kyros II som vokste opp til å fortrenge sin bestefar.
She Fucks Me
She Fucks Me er en EP av Thulsa Doom, utgitt i 2000. Platen ble gitt ut på Duplex Records.
Halogenerte hydrokarboner
Halogenerte hydrokarboner er hydrokarboner som inneholder et eller flere halogener. En kan lage halogenerte hydrokarboner på forskjellige måter og disse er veldig viktige innen organisk syntese ettersom det er lett å sette andre organiske forbindelser.
En kan danne et halogenert hydrokarbon ved å utsette et alkan for ultrafiolett stråling. Da skjer en substitusjonsreaksjon som vist under:
CH4 +Cl2 → CH3Cl og videre dannes CH2Cl2, CHCl3 og CCl4.
En kan også danne et halogenert hydrokarbon ved å tilsette halogenider eller halogener i alkener eller alkyner. Da skjer en addisjonsreaksjon som vist under:
H2CCH2 + HI → CH3CH2I
CH3CH2I + OH- → CH3CH2OH + I-
CH3CH2I + NH2 → CH3CH2NH2 + I-
Fylkesvei 7012
Fylkesvei 7012 (Fv7012) går mellom Tunnsjørøyrvika i Røyrvik og Skogen i Lierne og mellom Lindal og Sandvika i Lierne. De to delene bindes sammen av svenske Länsväg 821, som for alle praktiske formål en del av samme vei, selv om den befinner seg på den svenske siden av grensen og vedlikeholdes av svenske veimyndigheter.
Traséer: Sandvika – Lindal (16,0 km), Skogen – Tunnsjørøyrvika (29,4 km) Strekningen mellom Lindal – Skogen (Länsväg 821) er 7,4 km lang, så total kjørelengde mellom Sandvika og Tunnsjørøyrvika er 52,8 km.
Før Trøndelag fylke ble opprettet 1. januar 2018 hadde veien betegnelsen Fylkesvei 342 (Nord-Trøndelag).
Den sørlig delen av denne veien er en av kun to riksveier/fylkesveier i Norge hvor man krysser riksgrensen til et naboland nordover. Den andre er fylkesvei 2170 i Trysil.
Kommuner og knutepunkter
Forbindelse via Sverige
Absolute Music 6
Absolute Music 6 er det sjette samlealbumet i den norske Absolute Music-serien og ble utgitt i 1992.
Hoffkonserten
Hoffkonserten, (originaltittel: Das Hofkonzert) er en tysk historisk romantisk komedie fra 1936 regissert av Douglas Sirk, kreditert som Ditlef Sierck.
Handling
Christine har tatt med seg et dikt til Immendingen, som moren hennes alltid hadde med seg som det eneste minnet etter Christines far. Christine sporer diktets opprinnelse til en fattig dikter som heter Knips. Christine besøker Knips i leiligheten sin og forteller ham om letingen. Knips forteller Christine at moren en gang var sanger ved det kongelige hoffet. Han vet at faren til Christine var en høytstående mann fra det kongelige hoffet. Før Christine kan undersøke nærmere, blir hun utvist fra fyrstedømmet av statsråd von Arnegg, som vil avslutte sønnens forhold til henne.
Christian Emil Stoud Platou
Christian Emil Stoud Platou (født 18. april 1861 i Hamar, død 28. juli 1923) var en norsk jernbanedirektør og stortingsrepresentant for Høyre.
Platou ble født på Hamar som sønn av Christian Fredrik Stoud Platou (1824–1883) og Elise Sem (1833–1923). Han var bror av Waldemar Stoud Platou, onkel til Karen Platou, Ragnar Stoud Platou og F.S. Platou samt grandonkel til Lars T. Platou. Han var videre også i slektskap med Ludvig Stoud Platou og tremenning til Oscar Ludvig Stoud Platou, Lars Hannibal Sommerfeldt Stoud Platou og Valborg Platou.
Han fullførte sin grad cand.jur. i 1884 og arbeidet deretter i to år som notarius i Mandal. Etter dette begynte han i sin lange karriere hos Norges Statsbaner (NSB), hvor han arbeidet seg oppover fra en sekretærstilling til en plass i selskapets styre. Han ble ansatt som assisterende trafikkdirektør i 1903, var fungerende trafikkdirektør fra 1907, overstyrer for Hovedbanen mellom 1910 til 1912 og deretter som fungerende generaldirektør for NSB i perioden fra 1912 til mars 1919.
Platou ble valgt inn på Stortinget i 1921, hvor han representerte valgkretsen Kristiania for partiet Høyre. Han var for øvrig også president av Norges Industriforbund fra 1919 og frem til sin død. I tillegg var han styremedlem hos O. Mustad & Søn, Schous Bryggeri og Christiania Sparebank.
Reykjavík International Games 2016
Reykjavík International Games 2016 var en internasjonal multisportkonkurranse som ble arrangert i og rundt Reykjavík på Island fra 21. til 31. januar 2016.
Reykjavík International Games er en del av Euromeetings.
Idretter
Det ble konkurrert i følgende idretter:
Catastrophe du Ballon ’Le Pax’
Catastrophe du Ballon 'Le Pax' er en fransk stumfilm fra 1902 regissert av Georges Méliès.
Mickey Walker (golfspiller)
Hun var lagkaptein for Europa i Solheim Cup de fire første gangene turneringen ble arrangert: (1990, 1992, 1994 og 1996). Hun var dermed kaptein da Europa tok sin første sammenlagtseier i konkurransen i 1992. Hun trente Storbritannia & Irlands Curtis Cup-lag i 1994, 1996 og 1998.
Walker hadde det øverste faglige ansvaret på Warren Golf Club i Essex fra 1986 til 2001. Hun har også arbeidet som golftrener, radio- og TV-kommentator og offentlig taler.
Walker er offiser av Order of the British Empire.
Dekketøy
Dekketøy eller bordstell betegner utstyr som brukes til å dekke et spisebord.
Jernbane i Italia
Jernbane i Italia er i dag en av landets viktigste infrastrukturer. Dagens spor og tekniske anlegg eies og drives av Rete Ferroviaria Italiana (RFI) mens tog og rutetilbud for passasjerer drives av Trenitalia. Begge selskap er eid av Ferrovie dello Stato. Tidligere var virksomheten samlet i ett selskap, men nye EU-direktiver om deregulering medførte at selskapene ble delt og lagt inn i det stalige holdingselskapet. RFI eier og driver også jernbaneferjene som forbinder fastlandet og Sicilia.
Mindre operasjoner og godstransport drives av flere forskjellige, private og offentlig eide selskaper. Private selskaper har ansvaret både på Sardinia og Sicilia.
Italia fikk sitt første jernbaneanlegg i 1839 og har nå bygd ut 19 394 km jernbane. Jernbanen i Italia har fått et nytt oppsving etter at det ble bygd nye høyhastighetsbaner.
Historie
Den første jernbanen som ble åpnet gikk mellom Napoli og Portici og ble bygd for å gi forbindelse mellom det kongelige slottet i Napoli og kysten.
Det første høyhastighetstoget var det italienske ETR 200 som tilbakela strekningen fra Milano til Firenze i juli 1939 med en gjennomsnittshastighet på 165 km/t, mens topphastigheten var 203 km/t. Dermed var det lansert et transporttilbud som kunne konkurrere med passasjerfly som var i sterk utvikling på dette tidspunktet. Andre verdenskrig satte en stopper for tilbudet.
Etter krigen startet et omfattende arbeid med reparasjon og utvidelse av nettet og samlet banelengde nådde opp mot 20 000 km.
Høyhastighetstog
På 1960-tallet startet statsselskapet et banebrytende prosjekt for høyhastighetstog. FS Klasse E.444-lokomotiver var de første standard lokomotivene med 200 km/t som topphastighet, mens et ALe 601 oppnådde 240 km/t i en test. Andre lokomotiver som ETR 220, ETR 250 og ETR 300 ble modifisert til hastigheter opp imot 200 km/t. Bremsesystemene på vognene ble også oppdatert for de høyere hastighetene.
25. juni 1970 startet arbeidet på Italias første høyhastighetsbane som skulle forbinde Roma og Firenze. En 5 375 m lang jernbanebro over Paglia, den til da, lengste i Europa var en del av prosjektet. Arbeidet ble først ferdigstilt tildlig på 1990-tallet. ETR 500 Y1 satte hastighetsrekord 1. mars 2008 med 355 km/t på høyhastighetslinjen mellom Milano og Bologna.
I 1975 ble et straks-program for omfattende fornyelse av det rullende materiellet startet. Det ble imidlertid besluttet å legge større vekt på lokaltrafikken, og dermed ble ressursene reallokert fra de påbegynte høyhastighetsprosjektene slik at fremdriften ble forsinket og i enkelte tilfeller ble skrinlagt. Det ble anskaffet 160 E.656 elektriske og 35 D.345 lokomotiver for kort- og mellomdistansetog. I tillegg kom 80 ALe 801- og ALe 940-klasse, 120 ALn 660 dieselenheter. Omkring 1 000 hardt tiltrengte passasjer- og 7 000 godsvogner ble også satt i bestilling.
På 1990-tallet startet arbeidet med høyhastighetsprosjektet (Treno Alta Velocità) som omfattet nye høyhastighetsbaner mellom Milano-Bologna-Firenze-Roma-Napoli-Salerno og Torino-Milano-Verona-Venezia-Trieste samt Milano-Genoa. Noen av strekningen er allerede satt i drift, mens internasjonale forbindelser til Frankrike, Sveits, Østerrike og Slovenia er underveis.
Askeladden (andre betydninger)
Askeladden har flere betydninger:
Jernbane i Italia
Høyhastighetstog
Det er foreslått å bygge en ny høyhastighetslinje inneværende decennium mellom Salerno og Reggio Calabria for å gi tilknytning til Sicilia over den fremtidige broen over Messinastredet. Et annet forslag er fremmet om høyhastighetslinje mellom Napoli og Bari.
Regnlaue
Regnlaue (Leucaspius delineatus) er en karpefisk. Den er den eneste arten i slekta Leucaspius.
Den er en liten fisk og blir normalt 6–8 cm lang, maksimalt 12 cm. Øynene er ganske store, og munnen er rettet oppover. Skjellene er store og sølvblanke. Sidelinjen er ufullstendig og strekker seg bare over de første 7–13 skjellene. Buken har en skarp kjøl mellom bukfinnene og gattet. Halerota er smal, mindre enn halvparten av kroppshøyden.
Regnlaue svømmer i stimer nært vannoverflaten. Den er vanligst i små dammer med mye vegetasjon, men kan også finnes i sakte rennende elver. I store innsjøer er den sjelden. Det tyske navnet Moderlieschen kommer fra plattysk Moderloseken, «morløs» og viser til at arten plutselig kan dukke opp i midlertidige vannansamlinger. I Danmark trodde man at arten hadde regnet ned.
Føden består av planktoniske dyr og alger, samt små flygende insekter. Gytetida i Tyskland er i april–juni, men juni–august lenger nord. Hunnen utvikler et eggleggingsrør rundt gattåpningen og legger omtrent 150 egg i spiralformede bånd rundt plantestengler. Eggene klekkes etter 9—12 døgn. Ungene blir kjønnsmodne etter ett år.
Regnlaue er utbredt i Mellom-Europa fra Ural vestover til Rhinen. Den forekommer sørover til Donau, Mesta, Maritsa, Kuban og Kura. Arten finnes nordover til Danmark, Skåne, Estland og noen av vassdragene som renner til Ladoga og Nordre Dvina. Den er innført til Frankrike, Blekinge i Sverige og Norge.
Arten ble innført til Molandsvassdraget i Arendal tidlig på 1990-tallet, sannsynligvis av mellomeuropeiske fiskere som brukte levende agn. Den har spredt seg til flere innsjøer i dette vassdraget, og i Norsk svarteliste 2012 ble regnlaue vurdert til høy risiko. I Fremmedartslista 2018 er derimot arten nedgradert til lav risiko på grunn av begrenset invasjonspotensial og ingen kjent økologisk effekt.
Regnlaue er rødlistet i flere europeiske land og er oppført som en beskyttet dyreart i Bernkonvensjonens appendiks III. Bestandene mange steder i Europa er redusert blant annet på grunn av den invadererende fisken Pseudorasbora parva som lever i samme habitat, og som er vert for skadelige parasitter.
Eurybrachidae
Eurybrachidae (ofte stavet Eurybrachyidae) er en familie av sikader, og en del av gruppen Fulgoromorpha.
Utseende
Middelsstore til ganske store (6 – 20 mm), kraftige sikader med kort, bredt hode og store, brede vinger. Pannen er bredere enn lang. Vingene er gjerne spraglete og ofte knudrete, noe som gir god kamuflasje mot trestammer eller lignende. De dekker den korte bakkroppen, som kan ha sterke farger. Nymfene har gjerne to lange, trådformede vedheng på bakkroppen. Disse ligner på antennene til mange andre insekter og gir inntrykk av at dyret har hodet i "feil ende", slik at en fugl kan hakke mot feil punkt. De forsterker inntrykket ved i stor grad å bevege seg baklengs.
Levevis
Disse sikadene er knyttet til ulike trær, blant andre eukalyptus. Hunnen legger eggene sine på en plate av voks, de blir så dekket av et nytt vokslag, dermed er de noe vernet mot uttørking og parasitter. I likhet med andre sikader lever de av sevje som de suger i seg.
Anja Sønstevold
Anja Sønstevold (født 21. juni 1992 i Oslo) er en norsk fotballspiller fra Ammerud i Oslo som spiller for Inter i Serie A og på det norske landslaget.
Kolbotn (2009–2014)
Etter å ha imponert i 1. divisjon for Linderud-Grei som 16-åring, ble Sønstevold før 2009-sesongen hentet til Kolbotn i Toppserien av trener Dan Eggen som hadde vært hennes lærer på Wang Toppidrett året før. Hun ble ansett som en svært anvendelig spiller, og brukt både i forsvar og på midtbanen. Hun ble etterhvert en ledende spiller i laget og kaptein i Kolbotn.
LSK Kvinner (2015–2020)
Etter seks sesonger i Kolbotn signerte Sønstevold for regjerende seriemester LSK Kvinner før 2015-sesongen. Hun ble etterhvert mer sentral i laget, og var med å vinne serien fem ganger på rad fra 2015 til 2019, og cupen fire ganger i 2015, 2016, 2018 og 2019. Før 2020-sesongen ble hun utnevnt til ny kaptein i LSK Kvinner.
FC Fleury 91 (2020–2021)
5. juni 2020 ble det kjent at hun var klar for sitt første utenlandsopphold og hadde signert for FC Fleury 91. Oppholdet i den franske klubben ble ikke som hun hadde sett for seg, hun startet med å pådra seg en strekk som skulle skape problemer. Det medisinske apparatet i klubben slet med å finne ut hva som var skaden. I syv måneder slet hun med skader før hun var tilbake på banen. Tiden i klubben videre ble heller ingen opptur. Manglende profesjonalitet, ledere som nektet å høre på spillerne og straffetrening etter tap var med på å bidra til at Sønstevold valgte å avbryte kontrakten.
Inter (2021–)
I august 2021 signerte hun for italienske Inter etter å ha blitt overbevist av trener Rita Guarino, som tidligere hadde vunnet fire serietitler med Juventus. Sønstevold ble raskt en sentral spiller i laget, og i mars 2022 forlenget hun kontrakten fram til sommeren 2024.
Landslagskarriere
Sønstevold har landskamper for J15, J16, J17, J19, U20, U23 og A-landslaget.
Hun debuterte for A-landslaget mot Spania på La Manga, 14. januar 2014.
Hun var i Norges tropp til VM i Canada 2015 og til EM i Nederland 2017. Hun ble igjen tatt ut til EM i England 2022 og til VM i Australia og New Zealand i 2023.
Annet
Hun er utdannet journalist fra Høgskolen i Oslo og Akershus.
Marta Eggerth
Marta Eggerth (født 17. april 1912 i Budapest, død 26. desember 2013) var en ungarsk-amerikansk skuespiller og operasangerinne.
Anja Sønstevold
Annet
Da moderklubben SF Grei åpnet sin nye fotballhall i 2022, fikk Sønstevold en garderobe oppkalt etter seg.
Marta Eggerth
Hun var gift med Jan Kiepura (1902–1966).
VM i telemarkskjøring 2019
Verdensmesterskapet i telemarkskjøring 2019 ble arrangert på Rjukan av Fjellguten Skilag fra 19. til 23. mars 2019.
Absolute Music 7
Absolute Music 7 er det syvende samlealbumet i den norske Absolute Music-serien og ble utgitt i 1993.
Le Sacre d’Édouard VII
Le Sacre d'Édouard VII er en fransk stumfilm fra 1902 regissert av Georges Méliès.
Neoptolemos
Neoptolemos (gresk: Νεοπτόλεμος, «Ny krig») eller Pyrrhos, er i gresk mytologi sønn av krigeren Akilles og prinsesse Deidamia.
Akilles ville ikke kjempe i trojanerkrigen, derfor kledde han seg ut som kvinne og skjulte seg hoffet til kong Lykomedes av Skyros. I løpet av den tiden hadde han en affære med prinsesse Deidamea som fødte Neoptolemos.
Ti år senere i krigen, etter at Akilles og Ajax den store døde og det ikke var tegn til seier for grekerne, fanget grekerne desperat den trojanske seeren Helenos og tvang ham til å fortelle dem hvordan de kunne ta Troja. Helenos avslørte at de kunne beseire Troja dersom de kunne få tak i Herakles' giftige piler (da i Filoktetes eie), stjele Palladiumet (som førte til byggingen av den berømte trehesten av Troja) og overtale Akilles sin sønn til å slutte seg til krigen. Grekerne fikk i all hast tak i Neoptolemos ved Skyros og brakte ham til Troja.
I motsetning til Akilles, en edel kriger som viste Priamos nåde, var Neoptolemos rå og brutal. Han drepte Priamos, Eurypylus, Polyxena, Polites og Astyanax, blant andre og tok Helenos og Andromakhe som slaver etter krigen. Med Andromakhe, Helenos og Føniks, seilte Neoptolemos til Epirot-øyene og ble så konge av Epirus, og sendte Odyssevs i eksil etter at han drepte et stort antall friere som plaget hans kone, Penelope.
På veien til Troja, ble Filoktetes bitt av en slange på Kryse. Odyssevs anbefalte at han skulle etterlates fordi såret var betent og luktet fælt. Ti år senere avslørte Helenos under tortur at Filoktetes' piler og bue (som han fikk fra Herakles) ville bli nødvendige for å vinne krigen. Odyssevs og Neoptolemos seilte til Lemnos for å få tak i Filoktetes.
Akilles' ånd åpenbarte seg for de overlevende etter krigen og krevde at Polyxena, den trojanske prinsessen, skulle ofres før noen kunne reise hjem. Neoptolemos gjorde dette, han ofret også hennes far, Priamos, til Zevs.
Med Andromakhe, som hadde blitt gjort til slave, ble Neoptolemos far til Molossos, stamfar til molossiere i regionen Epirus
Neoptolemos ble drept etter at han forsøkte å ta Hermione fra Orestes som hennes far Menelaos hadde lovet eller etter at han frasa seg Apollon, morderen til hans far. Han ble drept av Orestes eller en av de delfiske prestene til Apollon.
Grunnet opphavsmyten til molossierne i Epirus, ble Neoptolemos et kongsnavn. Den første kjente var Neoptolemos av Epirus som var far til datteren Olympias, og dermed bestefar til Aleksander den store.
VM i bandy 2008
Bandy-VM 2008 ble arrangert i Russland mellom 27. januar og 3. februar. Det var det 27. verdensmesterskapet i bandy. Totalt deltok 13 lag, seks lag i A-gruppen der det først ble det spilt en enkeltserie der alle lagene møttes en gang og de fire første lagene gikk til semifinale. Kampene ble spilt i Moskva. Russland ble verdensmestere ved å beseire Sverige med 6-1 i finalen.
Gruppe A
---
Gruppe B
---
-
Boken om veier og kongedømmer (ibn Khordadbeh)
Boken avbilder og beskriver de store handelsrutene innen den muslimske verdenen, og diskuterer fjerne handelsregioner som Japan, Korea og Kina. Den ble skrevet ca. 870, mens forfatteren var post- og politidirektør i Abbasid-provinsen i Jibal.
Den beskriver handelsrutene og folkeslagene i den muslimske verden, og er en av de få kildene som diskuterer de jødiske handelsfolkene som kaltes radhanitter.
SLOC
Source lines of code (SLOC) er en måte å måle størrelsen på en programvare ved å telle antall tekstlinjer i programmets kildekode. SLOC er typisk brukt for å estimere mengden innsats som vil kreves for å utvikle et program, så vel som å estimere programmeringsproduktivitet når programmet er ferdigskrevet.
Hengyang (Hengyang)
Hengyang (kinesisk: 衡阳县; pinyin:  Héngyáng Xiàn) er et fylke i provinsen Hunan i Folkerepublikken Kina. Det ligger i byprefekturet Hengyang.
Befolkningen var på 1,156,707 innbyggere i 1999.
Kinas riksvei 210
Kinas riksvei 210 (G210) fører fra Baotou i Indre Mongolia til Nanning i den autonome region Guangxi. Den er 3.097 kilometer lang og løper også gjennom Shaanxi, Sichuan, Chongqing og Guizhou.
Basud
Basud (Bayan ng Basud) er en kommune på Filippinene. Kommunen ligger på øya Luzon og tilhører provinsen Camarines Norte. Folkemengden var på 41,017 innbyggere ved folketellingen i 2015.
Karl Anderson
Karl Anderson (født 1867 i Varberg i Sverige, død 26. mars 1913 i Follebu) var en svensk-født portrettfotograf som virket i Norge. Han hadde atelier i Christiania.
Anderson gikk først i lære hos Ludwik Szaciński og deretter hos Helene Ingeberg. I 1898 stiftet han firmaet «A:son Sand» sammen med Augusta Sand. De hadde lokaler i Hegdehaugsveien 32 i Homansbyen.
Han mottok Dansk Fotografisk Forenings sølvmedalje i 1901 og ble hoffotograf i 1903.
Anderson var gift med Ragnhild Anderson, født Strøm. Etter mannens død i 1913 drev hun firmaet videre frem til 1938. I forbindelse med en fest arrangert i ateieret brøt det ut brann i lokalene og alle de 29 som var til stede omkom.
Hengnan
Hengnan (kinesisk: 衡南县; pinyin:  Héngnán Xiàn) er et fylke i provinsen Hunan i Folkerepublikken Kina. Det ligger i byprefekturet Hengyang.
Terrorangrepet i Manchester 22. mai 2017
'''Terrorangrepet i Manchester 22. mai 2017''' fant sted da en bombe gikk av like utenfor Manchester Arena i Manchester i England. Det skjedde etter en konsert med den amerikanske sangeren Ariana Grande, hvor det skal ha vært opp til 21,000 tilskuere.
Angrepet
22. mai 2017 klokka 22.31 lokal tid eksploderte en bombe utenfor Manchester Arena i Manchester i England. Det var rett ved fojaeen til arenaen hvor folk var på vei ut etter en avsluttet konsert med den amerikanske artisten Ariana Grande. Konserten var en del av hennes «Dangerous Woman Tour» og det er anslått at opp til 21,000 personer deltok på konserten. Mange var på vei ut av arenaen under eksplosjonen.
22 personer, inkludert gjerningspersonen og flere barn, ble drept. 119 personer ble skadet, 20 av dem alvorlig.
Politiet har sagt i en melding at angrepet behandles som terror frem til motsatt er bevist. Statsminister Theresa May sa i en pressekonferanse dagen etter at politiet mener angrepet ble utført av én mann, og at de kjenner identiteten til angriperen, som døde selv i angrepet. En 23 år gammel mann ble arrestert dagen etter i forbindelse med angrepet.
Dette var det dødligste terrorangrepet i Storbritannia siden terrorangrepet i London 7. juli 2005 hvor 52 personer mistet livet, ikke medregnet de fire selvmordsbomberne.
Reaksjoner
Dronning Elizabeth II ga i en melding sin dypeste medfølelse for de etterlatte av ofrene og de skadde, og hedret samtidig nødetatene for deres innsats.
Statsminister Theresa May kalte angrepet forferdelig og kvalmt. Hun mente det var kalkulert for å ramme flest mulig, inkludert barn og unge, på vei ut fra konserten. COBRA, et regjeringsutvalg som møtes for å ta hånd om katastrofer, angrep og lignende, holdt hastemøte morgenen etter.
Gjennom sosiale medier ble folk innlosjert i private hjem. Det ble satt opp et eget nødnummer, og Facebook aktiverte sin sikkerhetsfunksjon. Taxisjåfører lot passasjerer kjøre gratis, og kollektivtransporttilbudet ble omlagt og delvis innstilt i deler av byen til dagen etter.
Statsledere fra flere land, blant annet Norge, Sverige og USA, sendte kondolanser.
Ariana Grande, som nettopp hadde gått av scenen, tvitret klokken 04.51 natt til 23 mai: «Ødelagt. Fra bunnen av hjertet mitt, jeg er så lei meg. Jeg har ikke ord.» Hun valgte å utsette sin «Dangerous Woman Tour» frem til 4 juni og holdt en minnekonsert kalt «One Love Manchester», som samlet inn 107 millioner kroner (10 millioner pund).
Den 4. juni ble det arrangert en minnekonsert på Emirates Old Trafford, med tittelen «One Love Manchester», der blant annet Coldplay, Justin Bieber, Miley Cyrus og Liam Gallagher opptrådte, i tillegg til Ariana Grande.
Terrororganisasjonen Den islamske staten Irak og Levanten hevdet at den stod bak angrepet.
Danse des Ouléd-Naïd
Danse des Ouléd-Naïd er en fransk stumfilm fra 1902 regissert av Segundo de Chomón.
Felicity Huffman
Felicity Kendall Huffman (født 9. desember 1962 i Bedford i New York) er en amerikansk skuespiller. Hun er mest kjent som «Lynette Scavo», den hektiske supermammaen, i TV-serien Frustrerte fruer. Huffman vant en Emmy-pris for rollen som Lynette Scavo. Huffmans rolle som en transkvinne i filmen Transamerica, ga henne en Golden Globe-pris og en Oscar-nominasjon. Hun er gift med skuespilleren William H. Macy og har to barn. I sesong to av Frustrerte fruer tjente hun 250,000 amerikanske dollar per episode, men hun har også spilt i en rekke spillefilmer, blant annet Reversal of Fortune, The Spanish Prisoner, Magnolia, Path to War, Georgia Rule og Phoebe in Wonderland.
Tidlig liv
Felicity Huffman ble født i Bedford i New York som datter av Grace Valle (født Ewing), en skuespiller, og Moore Peters Huffman, en bankansatt. Hennes foreldre skilte seg et år etter hennes fødsel. Hun ble for det meste oppdratt av sin mor. Huffman har seks søstre og en bror. Hun gikk på Putney School, en internatskole i Putney, Vermont. Hun tok eksamen ved Interlochen Arts Academy i Michigan. Etter videregående skole kom hun inn på New York University hvor hun tok eksamen i 1984 med en bachelorgrad i drama.
Karriere
Huffman begynte sin karriere i teateret tidlig på 1980-tallet. I 1988 debuterte hun på Broadway i stykket Speed-the-Plow, skrevet av David Mamet, som drev satire med den amerikanske filmbransjen. Det samme året fikk hun også sin første filmrolle, først i Things Change og deretter i Lip service. I 1991 fikk hun sin første hovedrolle i Stephen Kings miniserie Golden Years. I 1995 vant hun en Obie for hennes opptreden i David Mamets skuespill The Cryptogram.
I 1997 spilte hun i The Spanish Prisoner. Mellom 1998 og 2000 hadde hun roller som ble verdsatt av kritikere, og hun mottok flere priser, inkludert en Golden Globe. I fjernsynet spilte hun «Dana Whitaker» i dramakomedien Sports Night, og hadde gjesteroller i serier som Frasier, The X-Files, The West Wing, Early Edition, og Studio 60 on the Sunset Strip.
Huffman har vunnet en Emmy-pris for hennes rolle i Frustrerte fruer foruten også to priser i 2006 fra skuespillerforbundet, Screen Actors Guild, og særlig hennes tolkning av rollen i Transamerica ble positivt rost av kritikerne foruten at det også skaffet henne ytterligere noen priser.
Dalakopa (album)
Dalakopa er et musikkalbum utgitt av Dalakopa i 1986. For albumet fikk gruppa sin første Spellemannpris under Spellemannprisen 1986.
Felicity Huffman
Karriere
I 2012 ble Hoffman innlemmet i Hollywood Walk of Fame og fikk sin egen stjerne i fortauet langs gaten Hollywood Boulevard. Ektemannen ble også innlemmet.
Personlig liv
Felicity Huffman giftet seg med med skuespilleren William H. Macy i 1997 og sammen de to døtre; Sophie Grace (født 2000) og Georgia Grace (født 2002).
Sammen med sin bestevenn Patricia Wolff gav Huffman ut selvhjelpboken A Practical Handbook for the Boyfriend (2007) som bidrar med råd i forholdet mellom menn og kvinner.
Bedrageritiltale
I mars 2019 ble det kjent at Huffman og skuespiller-kollega Lori Loughlin er blant totalt 50 personer som er siktet for å ha betalt bestikkelser på opptil 6,5 millioner dollar for, blant annet, å få barna sine inn på eliteuniversiteter i USA eller jukse på eksamen. Huffman og ektemannen skal ha betalt 15,000 dollar forkledd som en veldedig donasjon for å få en annen person til å ta datterens opptaksprøve til college. Hun er siktet for konspirasjon for å begå overføringsbedrageri og «honest services»-bedrageri. Hun ble løslatt etter å ha betalt en kausjon på 250,000 dollar. Noen dager etter arrestasjonen stengte hun alle kontoene sine på sosiale medier. Huffman og de andre tiltalte i saken har blitt saksøkt av en forelder som hevder at sønnen ikke kom inn på et av universitetene som er involvert som et resultat av svindelen. De saksøkte avkreves 500 milliarder dollar i erstatning. 8. april 2019 gikk Huffman ut i media og sa hun kom til å si seg skyldig etter tiltalen; «Jeg aksepterer min skyld, og med mye skam og anger tar jeg fullt ansvar for mine handlinger og aksepterer konsekvensene som kommer som et resultat av disse handlingene.» Hun risikerte fengsel i opptil ti år for sin delaktighet i saken.
Huffman ble 13. september 2019 dømt til 14 dagers ubetinget fengsel, 250 timers samfunnsstraff og må betale 30,000 dollar i bot. Hun begynte soningen 15. oktober 2019 i fengselet Federal Correctional Institution, Dublin i California. Ingen anklager ble rettet mot Huffmans ektemann, regissør og skuespiller William H. Macy.
FBI ga etterforskningen kallenavnet Operation Varsity Blues etter filmen Varsity Blues fra 1999.
Ramdal
Ramdal er et område nord på Nøtterøy i Færder kommune. Det grenser til Kaldnes (tilhørende Tønsberg kommune) i nordøst, Valhalla i vest, Rambergåsen i sør og Vestfjorden i vest. I den nordlige enden av Ramdal ligger Danholmen.
Rød storm
Selv om det er skrevet flere bøker om en eventuell tredje verdenskrig, peker denne boken seg ut både som troverdig og detaljert; leseren får oppleve et gigantisk militært maktspill som har utløp i konvoiene i Atlanterhavet, via nedskytinger av spionsatellitter, til store kamper mellom stridsvogner i Tyskland.
Ramdal
I Ramdal ligger Nøtterøys eneste hotell, Active Hotel, samt treningssenteret Active med et badeland og et lekeland.
Rød storm
I 1988 laget MicroProse videospillet Red Storm Rising basert på romanen.
Handling
Aserbajdsjanske terrorister ødelegger et nytt oljeraffineri i Sovjetunionen, og hemmer på den måten sovjetrussernes evne til å produsere olje, noe som igjen vil true den sovjetiske økonomien. Trengt opp i et hjørne, og for stolte til å be vesten om hjelp, bestemmer Politbyrået seg for å gå til krig for å sikre de enorme oljeforekomstene i Midtøsten.
For å sikre seg mot at NATO ikke blander seg inn, setter KGB i gang en operasjon for å splitte alliansen ved å få det til å se ut som Tyskland uprovosert angriper Sovjetunionen først.
Stictocranius
Stictocranius er en slekt med biller som hører til familien kortvinger (Staphylinidae). De er ganske små og spinkle biller som lever på fuktige steder.
Utseende
Små, spinkle biller, gjerne rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle, kjevne (mandiblene) er slanke og sigdformede. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.
Levevis
Billene kan finnes på bakken på litt fuktige steder i skog.
Yngve Gåsøy
Yngve Gåsøy (født 24. april 1968 i Tønsberg), kjent utenfor Norge som Yngve Gasoy-Romdal, er en norsk skuespiller og sanger.
Som sjuåring begynte han å spille fiolin og bratsj, deretter diverse blåseinstrumenter og kirkeorgel. Som tolvåring var han sopransolist i Molde domkantori. Som 18 åring begynte han på Norges Musikkhøyskole, men hoppet av da han fikk sin første hovedrolle, Oskeladden i "Alice lengtar tilbake" på Det Norske Teater i Oslo. Har siden dengang sunget og spilt teater i Stockholm, Berlin, London, Wien, Italia, Manila, Moskva og andre land og byer. Han har blant annet vært solist 4 ganger i Royal Albert Hall, "Robert Stolz Gala" i Østerrike. Solist i Musikverein i Wien og Mozarteum, Grosses Festspielhaus Salzburg. Har opptrådt i flere Talkshows og TV Shows i Norge, Sverige, England, Tyskland, Østerrike, Japan, Russland og Filippinene.
Han er eldste sønn av bildekunstneren Paul Gåsøy og Olaug Gåsøy (Meling). Han tok navnet Gasoy-Romdal etter gården Romdalvik på Sekken i Molde kommune, hvor faren kommer fra. Han vokste opp i Molde og på Vikebukt.
Denis C. Twitchett
Denis Crispin Twitchett (født 23. september 1925 i London, død 24. februar 2006 i Cambridge) var en britisk sinolog.
Twitchett var dosent fra 1954 til 1956 ved University of London, deretter fra 1956 til 1960 ved University of Cambridge. Han besatte lærestoler for sinologi i London (1960–68), Cambridge (1968–80) og Princeton (1980–94). Fra 1967 var han medlem av British Academy.
Han er kjent for sitt arbeide som medredaktør av verket The Cambridge History of China, et arbeid som nesten var sluttført da han døde.
Eder Sánchez
Eder Sánchez (født 21. mai 1986 i Tlalnepantla de Baz) er en meksikansk kappgjenger. Sánchez vant en bronsemedalje under VM i friidrett 2009 i Berlin, han kom på tredjeplass med tiden 1.19,22 bak Valerij Bortsjin fra Russland og Wang Hao fra Kina.
Den blå grotten (Malta)
Den blå grotten (Blue Grotto) ligger på den sørlige kysten av Malta, vest for Wied iz-Zurrieq, vendt mot den lille øde holmen Filfla. Stedet fikk navnet sitt fra en britisk soldat som mente at siden området ser ut som Grotta Azzurra på Capri, fortjener det samme navn, og faktisk er Blue Grotto ekvivalent for Grotta Azzurra på engelsk. Stedet er ekstremt populært, og tiltrekker seg rundt 100.000 turister per år, også for dykking. Stedet er også med i filmen Troy (2004) med Brad Pitt i hovedrollen. Plasseringen av denne fascinerende naturlige grotten kombinerer med sollys og den omkringliggende raden av huler gjenspeiler de fosforescerende fargene.
Askeladden (TV-serie)
Askeladden var en norsk TV-quiz som gikk på TV 2 fra 1992 til 1993 med Finn Schau som programleder. Konseptet gikk ut på at tre deltakere fikk 16 svar foran seg på en TV-vegg der de skulle luke ut hvilke svar som var feil. En deltaker ble slått ut etter hver omgang. Tredje og siste omgang var finale der de to gjenværende deltakerne skulle kjempe mot klokka for å vinne kveldens hovedgevinst.
Dette var det aller første norskproduserte programmet som ble sendt på TV 2. Det hadde premiere samme dag som kanalen startet sine sendinger og ble sendt på alle hverdager klokken 19.30.
Det ble utviklet av britiske Action Times og produsert av Wegelius Television og Norsk Filmstudio.
Jan Edvard Thygesen
Thygesen kom til Telenor i 1970. Han er utdannet sivilingeniør innen elektronikk og telekommunikasjon ved NTNU. Som regiondirektør for Øst-Europa og Russland var Thygesen fram til 2012 operativt ansvarlig for håndteringen av konfliktene med russiske Altimo over eierskap og maktforhold i selskapene Kyivstar i Ukraina, og Vimpelcom i Russland.
Han har også vært aktiv roer for Christiania Roklub frem til 1977 og har vunnet både norske og nordiske mesterskap.
Rambergåsen (Nøtterøy)
Rambergåsen er en ås nordvest på Nøtterøy i Færder kommune. Den befinner seg ved kysten langs Vestfjorden. Nord for åsen ligger Ramdal og i sør ligger Munkerekka.
Åsen het opprinnelig Rafnabjargir, som kommer av fuglenavnet ravn.
Yotta
Yotta (symbol Y) er et SI-prefiks i SI-systemet som representerer 1024 eller 1 000 000 000 000 000 000 000 000.
Lamponidae
Lamponidae er en gruppe (familie) av edderkopper som tilhører undergruppen Entelegynae i gruppen Araneomorphae.
Utseende
Smale, nokså flate, mørkfargede edderkopper. De er gjerne 12-18 millimeter lange. Beina er kraftige, mørke med oransje tverrbånd. Bakkroppsspissen er gjerne hvit.
Levevis
Familien er nattaktive, vandrende jegere som finnes i og rundt hus, under steiner og stokker, og under løs bark. De bygger et sekklignende tilholdssted. Hunnen legger 50-100 egg i en flat sekk av silke. Tross at de er ganske små edderkopper har denne familien temmelig giftige bitt. Det er litt uklart hvordan bittene arter seg; en studie fant at bittene gjerne er svært smertefulle, men ikke fører til varige skader, andre mener at de kan gi nekrotiske sår (det siste kan muligens skyldes bakterier på giftklørne og ikke giften).
Utbredelse
Familien er alt overveiende en australsk gruppe, men det finnes i tillegg noen få arter på Ny-Guinea, Ny-Caledonia og New Zealand.
Katherine Stinson
Katherine Stinson (født 14. februar 1891, i Fort Payne i Alabama, død 8. juli 1977, i Santa Fe i New Mexico) var en kvinnelig flypioner.